Baba wat deur kind uit swembad gered is, dood in hospitaal | Netwerk24
Deur Meghan Lawrence 24 Mei 2019 09:56
Die 18 maande oue baba wat Donderdag deur ’n ouer kind uit ’n swembad in Sundowner, Randburg, gered is, is intussen in die hospitaal dood, het Shawn Herbst, Netcare911-woordvoerder, Vrydagoggend aan Netwerk24 bevestig.
“Ek het gehoor die kind is gisteraand omstreeks 22:00 dood,” sê Herbst.
«Randburg»M03, TM2, F01 responded to a child that had drowned. On arrival we started CPR. We managed to stabilize the child. The child was airlifted to hospital. The little Hero of 11 years old, jumped into the pool to pull out the toddler. #M03 #TM2 #F01 #whensecondscount pic.twitter.com/g3WYcuquyB
Dié baba is Donderdagmiddag omstreeks 15:00 deur ’n 11-jarige kind uit die swembad in ’n kompleks in Putticklaan gered nadat hy volgens Herbst sowat tien minute onder die water was.
“Met die nooddienste se aankoms op die toneel het hy geen tekens van lewe getoon nie. Paramedici van Netcare911 en Emer-G-Med het noodhulp toegepas en hulle het ’n polsslag gekry,” sê Netcare911.
Die seuntjie is per helikopter na die Charlotte Maxeke-hospitaal gebring, waar hy later dood is.
’n Baba word Vrydag deur nooddienstewerkers behandel voordat hy per helikopter na die Charlotte Maxeke-hospitaal geneem is. Foto: Emer-G-Med
Meer oor: Randburg | Baba | Swembad | Verdrinking